Tautos teatras
Tautos teatras – Kaune 1919–1923 m. ir 1923–1924 m. veikęs teatras. Įkūrėjas ir režisierius Antanas Sutkus, dailininkas Vladas Didžiokas, kompozitorius Juozas Tallat-Kelpša. Iki 1919 m. vidurio buvo finansiškai remiamas valstybės. Didžioji dalis statytų spektaklių sukurti lietuvių dramaturgų. Teatrui iširus, dauguma jo aktorių 1926 m. prisijungė prie Valstybės teatro kolektyvo.